Studentene+lager+flervalgspørsmål

**Navn**
Studentene lager flervalgspørsmål

**Hensikt**
Selvstudium, dvs tvinge studentene til å jobbe med stoffet på egen hånd.

**Fag brukt** i
Kan brukes i alle fag

**Beskrivelse**
Det å lage spørsmål til en tekst, og da særlig flervalgspørsmål, krever at man behersker stoffet godt. Derfor er dette en fin måte å sikre at studentene ikke bare skummer gjennom lærestoffet, men faktisk arbeider med stoffet. De må nemlig lage flere spørsmål til stoffet, og hvert spørsmål skal ha flere alternative svar. Studentene legges selv spørsmålene inn i aktuelt verktøy (f.eks i LMS-et). Spørsmålene utgjør nå en liten test som de kan bytte med nabostudenter etter et visst system. Dermed avlegger de hverandres tester og kan da få et innblikk i hvordan de ligger an i det aktuelle temaet. Varianter av denne metoden:
 * Studentene kan jobbe gruppevise med å lage spørsmålene. Det sikrer diskusjon rundt fagstoffet
 * Videre kan gruppene etter at spørsmålene er ferdige vurdere hverandre arbeid, dvs vurdere spørsmålene og de alternative svarene som en gruppe har kommet opp med. Kvaliteten kan nemlig variere en del i spørsmålene. Derfor kan det være nyttig med en slik kvalitetsvurdering fra medstudenter
 * Testene kan eventuelt også avlegges gruppevis. Det fremmer diskusjon dersom man må bli enige om et felles svar.
 * En deleksamen i faget kan hente halvparten av spørsmålene fra spørsmålene som studentene lager. Lærer velger hvilke og du kommuniserer dette til studentene. Dette virker motiverende. Den andre halvparten lager lærer.

**Lagt inn av**
Geir Maribu

**Erfaringer**/**kommentarer**
Spørsmålene kan være av varierende kvalitet. Ofte kan man se at det kommer opp en del "tullesvar" som alternativer. Det skyldes at studentene ikke kan lærestoffet godt nok. De har altså ikke jobbet nok med stoffet. Det at en annen studentgruppe går over spørsmålene og kvalitetssikrer dem kan derfor være nyttig. Flere av spørsmålene som kommer opp her kan være gode (eventuelt med noen små justeringer) og kan brukes i fagets spørsmålsbank.